Hei, denne artikkelen er over ett år gammel og kan inneholde utdatert informasjon

(Dagbladet): «Det går et spøkelse gjennom Europa», skrev Karl Marx i 1848.

162 år senere er det spøkelsesbyer som rir det europeiske kontinent. For i dag er det verken krig, svartedøden eller kommunismen som tømmer byer for mennesker og liv. Det er en boble.

I Irland har ingen helt oversikt over hvor mange hus som står tomme. Ifølge Den irske arkitektforeningen (RIAI) kan antallet tomme privatboliger variere mellom «301 682 og 352 414» og tomme feriehus «kan være alt fra 49 789 til 73 476».

1.5 MILLIONER USOLGTE BOLIGER: Reuters skriver at man forventet at prisen på spanske hus vil falle 25 prosent i forhold til 2007, dobbelt av det prisfallet Spania allerede har opplevd. Ifølge konsulentselskapet, RR Acuna, har Spania i dag 1,5 millioner usolgte boliger - noe som utgjør 6 prosent. Her ser man tomme hus i Seseña . Foto: SCANPIX Vis mer

Les hele rapporten her!

Da Irland sprakk Dette er et formidabelt antall (det er om lag 2 274 000 boliger i Norge). Mange mener at det nettopp var boligboblen som gjorde at den irske økonomien sprakk. 7. desember la den irske regjeringen fram landets stramme statsbudsjett for neste år, der kutt verdt seks milliarder euro er bakt inn i skatteøkninger, lønns- og trygdekutt. Dette er en del av en fireårig plan som skal få kontroll over det rekordhøye underskuddet på 15 milliarder euro.

Dagbladet besøkte en av spøkelsebyene i november og her kan du lese reportasjen.

Kan Spania sprekke? Neste land som kan bli felt av tomme hus er det spanske, ifølge New York Times. Antall tomme hus i Spania er formidabelt - enkelte anslår at det kan være snakk om mellom 3 - 4 millioner tomme hus.



Og ifølge mediene blir det stadig flere. Her er noen eksempler:

I Yebes, en liten forstad i Madrid, står bortimot 250 råbygg tomme. Nesten ingen av husene er solgt. Ifølge New York Times har vandaler allerede rasert de tre år gamle husene, og de har blitt ribbet for rør, radiatorer og dører.

FOLKETOMT: 21 av 22 boliger har vært ubebodde de siste to årene i denne gata i Dublin. Ingen vil kjøpe selv om prisene er på et bunnivå. Foto: KEITH HAMMETT/DAGBLADET Vis mer

Kanskje det mest berømte stedet er Seseña - hvor tolv blokker med mer enn 2000 boliger står tomme.

Blåst opp For nettopp i Spania har boligbolen blitt blåst ekstra opp. I løpet av det siste tiåret har eiendomsprisene økt med over 500 prosent og da boligprisen var på topp i 2007 ble det bygd 800.000 boliger. Forstadene ble til for å møte behovet til over 4 millioner immigranter som hadde kommet til landet i løpet av de siste tiårene.

Men så sprakk boblen. De fleste immigrantene jobber i byggebransjen og dro hjem da pengene uteble. Arbeidsløsheten i landet har stiget til rekordhøye 20 prosent.

Reuters skriver at man forventet at prisen på spanske hus vil falle 25 prosent i forhold til 2007, dobbelt av det prisfallet Spania allerede har opplevd. Ifølge konsulentselskapet, RR Acuna, har Spania i dag 1,5 millioner usolgte boliger - noe som utgjør 6 prosent.

HÅPER PÅ NABOER: - Rart med tomme hus i alle retninger, håper det snart kommer noen som vil bo her, sier Michael Gleeson, som bor i en spøkelsesby utenfor Dublin. Foto: KEITH HAMMETT/DAGBLADET Vis mer

Hvort stort tap spanske banker kan stå overfor, er det ingen som vet. Men ifølge New York Times økte kostnadene ved å betjene den spanske gjelden med 18 prosent bare i løpet av den siste måneden.

50 milliarder euro Hvor ille kan det bli? Hvis mislighold av boliglån når det dobbelt av nivået under det forrige boligkrakket i Spania i 1993, vil de spanske bankene ha ufattelige 50 milliarder euro i ubetalte lån.

Men dette er lang fra verst tenkelig scenario, ifølge Reuters. Spanske långivere har 180 milliarder euro i lån til bygningsbransjen og næringsbygg.

«Det er vanskelig å argumentere med at boliglån ikke vil bli et stort problem i Spania», skriver Reuters.

KAN TAPE MILLIARDER: Hvor ille kan det bli? Hvis mislighold av boliglån når det dobbelt av nivået under det forrige boligkrakket i Spania i 1993, vil de spanske bankene ha ufattelige 50 milliarder euro i ubetalte lån, skriver Reuters. Foto: AFP/SCANPIX Vis mer

Men Spania er ikke det eneste stedet i Europa hvor spøkelser er i ferd med å innta forstedene. Irske eiendomsinvenstorer kjøpte eiendom i England, Polen, Bulgaria, Romania, Tyrkia, Dubai, Portugal og i det amerikanske kontinent.

Og der har boblen ennå ikke sprukket.

